**Nr. 7960/01.03.2022**

**REFERAT DE APROBARE**

**la proiectul de hotărâre** **privind aprobarea concesionării unui spațiu cu destinație medicală situat în imobilul din municipiul Cluj-Napoca, strada V. Babeș nr. 1**

|  |
| --- |
| **Secțiunea 1 - Motivul adoptării actului administrativ:** |
| 1. **Descrierea situației actuale:** |
| * 1. **Cerinţe care reclamă necesitatea actului administrativ:** |
| În conformitate cu Hotărârea Guvernului nr. 884/2004 privind concesionarea unor spații cu destinația de cabinete medicale, cu modificările și completările ulterioare, a fost încheiat Contractul de concesiune nr. 11449/7/2004 pentru exploatarea spațiului cu destinație medicală din proprietatea privată a Județului Cluj situat în imobilul din municipiul Cluj-Napoca, strada V. Babeș nr. 1, calitatea de concedent aparținând Consiliului Județean Cluj iar calitatea de concesionar aparținând doamnei doctor stomatolog Matei Lucia Sorina Ana.  Hotărârea Guvernului nr. 884/2004, prevede la art. 6 următoarele:  ”În spațiile în care se înființează, se organizează şi funcţionează două sau mai multe cabinete medicale, în sistem tură/contratură, se încheie contract de concesiune cu fiecare titular de cabinet medical. Titularii de astfel de cabinete vor anexa la contractul de concesiune acordul lor de voinţă privind împărțirea timpului de folosinţă a spațiului.”  Prin adresa înregistrată la Consiliul Județean Cluj sub nr. 6692/21.02.2022 completată în data de 07.03.2022, domnul doctor stomatolog Lăpușan Mircea Teodor a solicitat aprobarea concesionării, în regim de tură/contratură, a spațiului cu destinație medicală situat în imobilul din municipiul Cluj-Napoca strada V. Babeș nr. 1, în care își desfășoară activitatea doamna doctor Matei Lucia Sorina Ana, în baza acordului de voință al acesteia pentru împărțirea timpului de folosință al spațiului. |
| * 1. **Cerinţe care reclamă oportunitatea actului administrativ:** |
| În imobilul de pe strada V. Babeș nr. 1 funcționează un număr de 5 cabinete stomatologice în care se execută cu precădere servicii de stomatologie generală și un laborator de tehnică dentară.  Prin intrarea în spațiu a domnului doctor Lăpușan Mircea Teodor, în regim de tură/contratură, sunt create premisele acordării unor servicii stomatologice diversificate prin prelungirea programului de lucru în spațiul respectiv. |
| 1. **Schimbări preconizate:** |
|  |
| Consiliul Județean Cluj are obligația de a sprijini continuitatea asigurării asistenței medicale stomatologice iar acordul de voință al medicilor deja concesionari ai spațiilor medicale pentru împărțirea timpului de lucru, facilitează realizarea acestei obligații. |
| **Secțiunea a 2-a - Impactul socio-economic:** |
| Prin încheierea contractelor de concesiune pentru funcționarea cabinetelor de medicină stomatologică în regim tură/contratură, Consiliul Județean Cluj sprijină continuitatea asigurării asistenței medicale stomatologice prin lărgirea intervalului orar de acces la cabinet. |
| **Secțiunea a 3-a - Impactul financiar asupra bugetului judeţului pe termen scurt(an curent)/lung:** |
| Nu este cazul. Spațiile sunt deja concesionate și se percepe redevență ce constituie venit la bugetul județului. |
| **Secțiunea a 4-a - Activități de informare publică și consultare privind elaborarea și implementarea actului administrativ:** |
| Nu este cazul |
| **Secțiunea a 5-a - Efectele actului administrativ asupra actelor administrative în vigoare și măsuri de implementare:** |
| Nu este cazul |
| **Secțiunea a 6-a - Anexe la referatul de aprobare:** |
| * adresa domnului doctor Lăpușan Mircea Teodor înregistrată la Consiliul Județean Cluj sub nr. 6692/21.02.2022 completată în data de 07.03.2022, prin care a solicitat aprobarea concesionării, în regim de tură contratură, a spațiului cu destinație medicală situat în imobilul din municipiul Cluj-Napoca, strada V. Babeș nr. 1; * acordul de voință al doamnei doctor Matei Lucia Sorina Ana pentru împărțirea timpului de lucru în spațiul cu destinație medicală situat în imobilul din municipiul Cluj-Napoca, strada V. Babeș nr. 1 |

**INIȚIATOR,**

**PREȘEDINTE**

Alin Tișe

**PROIECT DE H O T Ă R Â R E**

**privind aprobarea concesionării unui spațiu cu destinație medicală situat în imobilul din municipiul Cluj-Napoca, strada V. Babeș nr. 1**

Consiliul Județean Cluj întrunit în ședința ordinară;

Având în vedere Proiectul de hotărâre înregistrat cu nr. ......... din…. ...... privind ……..propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 7960 din 01.03.2022; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 9536 din 10.03.2022 şi Avizul cu nr...... din ..... adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (1) lit. c) și lit. d) alin. (4) lit. b) și alin. (5) lit. c) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 239 și 480 din Legea nr. 95/2006 privind reforma în domeniul sănătății, republicată, cu modificările și completările ulterioare;
* art. 6 și art. 14 din Ordonanța Guvernului nr. 124/1998 privind organizarea și funcționarea cabinetelor medicale, republicată, cu modificările și completările ulterioare;
* art. 6-7 din Hotărârea Guvernului nr. 884/2004 privind concesionarea unor spații cu destinația de cabinete medicale, cu modificările și completările ulterioare;
* Ordinului comun al Ministrului Sănătății și al Ministrului Administrației și Internelor nr. 946/299/2004 pentru aprobarea modelului-cadru al contractului de concesiune încheiat în temeiul Hotărârii Guvernului nr. 884/2004 privind concesionarea unor spații cu destinația de cabinete medicale;
* Ordinul Ministrului Sănătății nr. 1338/2007 pentru aprobarea Normelor privind structura funcţională a cabinetelor medicale şi de medicină dentară, cu modificările și completările ulterioare;
* Hotărârii Consiliului Județean Cluj nr. 38/2019 privind stabilirea unor măsuri referitoare la durata de concesiune a spațiilor cu destinație medicală concesionate în conformitate cu Hotărârea Guvernului nr. 884/2004, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ș t e:**

**Art. 1.** Se aprobă concesionarea în favoarea domnului doctor Lăpușan Mircea Teodor, în regim de tură-contratură cu doamna doctor Matei Lucia Sorina Ana, a spațiului cu destinația de cabinet medical stomatologic situat în imobilul din municipiul Cluj-Napoca, strada V. Babeș nr. 1 înscris în cartea funciară având număr cadastral 337362-C1, spațiu ce face obiectul Contractului de concesiune nr. 11449/7/2004.

**Art. 2. (1)** Concesiunea aprobată potrivit art. 1 va face obiectul unui contract de concesiune iar predarea – preluarea spațiului concesionat se va face în baza unui proces verbal, în termen de maxim 15 zile de la comunicarea prezentei hotărâri.

**(2)** Se mandatează Președintele Consiliului Județean Cluj să semneze, în numele și pe seama Județului Cluj, contractul de concesiune precizat la alineatul (1).

**Art. 3.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Juridică - Compartimentul Managementul Unităților de Asistență Medicală.

**Art. 4.** Prezenta hotărâre se comunică Direcției Juridice - Compartiment Managementul Unităților de Asistență Medicală, d-lui doctor Lăpușan Mircea Teodor, d-nei doctor Matei Lucia Sorina Ana, precum și Prefectului Județului Cluj și se aduce la cunoștința publică prin afișare la sediul Consiliului Județean Cluj și prin postare pe pagina de internet [www.cjcluj.ro](http://www.cjcluj.ro).

**Contrasemnează:**

**PREŞEDINTE, SECRETAR GENERAL AL JUDEŢULUI,**

**Alin TIŞE Simona GACI**

**Nr……... din ……martie 2022**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membrii ai Consiliului județean nu au vota*

**INIȚIATOR,**

**PREȘEDINTE**

**ALIN TIȘE**

**Direcția Juridică,**

**Compartimentul Managementul Unităților de Asistență Medicală**

Nr. 9536 din 22.03.2022

**RAPORT DE SPECIALITATE**

|  |  |
| --- | --- |
| ***Titlul proiectului de hotărâre*** | Proiectul de hotărâre privind aprobarea concesionării unui spațiu cu destinație medicală situat în imobilul din municipiul Cluj-Napoca, strada V. Babeș nr. 1 |
| ***Compartiment de resort:*** | Direcția Juridică, Compartimentul Managementul Unităților de Asistență Medicală |
| ***Secțiunea 1 – Documentare și analiză:*** | |
| Pentru acest proiect de hotărâre sunt incidente următoarele acte normative din domeniul asistenței medicale:   * art. 239 și 480 din Legea nr. 95/2006 privind reforma în domeniul sănătății, republicată, cu modificările și completările ulterioare; * art. 6 și art. 14 din Ordonanța Guvernului nr. 124/1998 privind organizarea și funcționarea cabinetelor medicale, republicată, cu modificările și completările ulterioare; * art. 6-7 din Hotărârea Guvernului nr. 884/2004 privind concesionarea unor spații cu destinația de cabinete medicale, cu modificările și completările ulterioare; * Ordinului comun al Ministrului Sănătății și al Ministrului Administrației și Internelor nr. 946/299/2004 pentru aprobarea modelului-cadru al contractului de concesiune încheiat în temeiul Hotărârii Guvernului nr. 884/2004 privind concesionarea unor spații cu destinația de cabinete medicale; * Ordinul Ministrului Sănătății nr. 1338/2007 pentru aprobarea Normelor privind structura funcţională a cabinetelor medicale şi de medicină dentară, cu modificările și completările ulterioare; * Hotărârii Consiliului Județean Cluj nr. 38/2019 privind stabilirea unor măsuri referitoare la durata de concesiune a spațiilor cu destinație medicală concesionate în conformitate cu Hotărârea Guvernului nr. 884/2004, cu modificările și completările ulterioare; | |
| ***Secțiunea a 2-a -*** ***Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate: 2*** | |
| Concesionarea în favoarea domnului doctor Lăpușan Mircea Teodor, în regim de tură-contratură, a spațiului cu destinația de cabinet medical stomatologic situat în municipiul Cluj-Napoca, strada V.Babeș nr. 1, se face în conformitate cu art. 6 al Hotărârii Guvernului nr. 884/2004 și respectiv art. 14 din Ordonanța Guvernului nr. 124/1998 privind organizarea și funcționarea cabinetelor medicale, republicată. cu modificările și completările ulterioare, având la bază adresa înregistrată la Consiliul Județean Cluj sub nr. 6692/21.02.2022 completată în data de 07.03.2022. Spațiul îndeplinește cerințele minime pentru autorizare prevăzute în Ordinul Ministrului Sănătății nr. 1338/2007 pentru aprobarea Normelor privind structura funcţională a cabinetelor medicale şi de medicină dentară, cu modificările și completările ulterioare.  Spațiul este concesionat în favoarea doamnei doctor Matei Lucia Sorina Ana prin contractul 11994/7/2004, iar aceasta și-a exprimat acordul de voință pentru împărțirea timpului de lucru cu domnul doctor Lăpușan Mircea Teodor.  În conformitate cu art. 6 din Hotărârea Guvernului nr. 884/2004 privind concesionarea unor spații cu destinația de cabinete medicale, cu modificările și completările ulterioare, în spațiile în care se înființează, se organizează şi funcţionează două sau mai multe cabinete medicale, în sistem tură/contratură, se încheie contract de concesiune cu fiecare titular de cabinet medical. Titularii de astfel de cabinete vor anexa la contractul de concesiune acordul lor de voinţă privind împărțirea timpului de folosinţă a spațiului  Imobilul situat în strada V. Babeș nr. 1 a fost înscris în cartea funciară având număr cadastral 337362-C1 și este clădire pentru ocrotirea sănătății.  În acest imobil, funcționează un număr de 5 cabinete stomatologice și un laborator de tehnică dentară.  Cabinetele medicale stomatologice oferă cu preponderență servicii de stomatologie generală care variază de la tratarea unor carii (odontologia), până la restaurarea totală a dinților.  Serviciile pe care domnul doctor Lăpușan Mircea Teodor dorește să le practice includ, pe lângă cele de stomatologie generală și servicii stomatologice specializate cum sunt: implantologie, parodontologie, endodonție, estetică dentară, etc.  Astfel, se creează condiții favorabile de concentrare și dezvoltare într-un singur loc, respectiv în imobilul din strada V. Babeș nr. 1 - proprietate privată a Județului Cluj, a unor servicii complete de asistență stomatologică. Se facilitează în acest fel, accesul cetățenilor la o gamă lărgită de servicii stomatologice, având ca rezultat creșterea gradului de satisfacție al acestora.  După semnarea contractului de concesiune, domnul doctor Lăpușan Mircea Teodor va face demersurile necesare la Direcția de Sănătate Publică a Județului Cluj în vederea înființării cabinetului stomatologic în conformitate cu prevederile Ordonanței Guvernului nr. 124 din 1998 privind organizarea și funcționarea cabinetelor medicale, republicată. cu modificările și completările ulterioare. În spațiul concesionat, domnul doctor va desfășura activităte medicală stomatologică. | |
| ***Secțiunea a 3-a*** ***- Efecte preconizate ale aplicării actului administrativ*** *(impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului)****: 3*** | |
| Impact financiar – nu există. Spațiile sunt deja concesionate și se percepe redevență ce constituie venit la bugetul județului.  Prin împărțirea timpului de lucru pe spațiul concesionat, se poate asigura o valorificare eficientă a infrastructurii precum și continuitatea activității medicale în acest spațiu, crescând astfel perioada în care pacienții pot beneficia de asistență medicală stomatologică. | |
| ***Secțiunea a 4-a - Concluzii/propuneri: 4*** | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele de necesitate și oportunitate a actului administrativ | |

|  |  |  |  |
| --- | --- | --- | --- |
|  | ***Prenume și nume*** | ***Data*** | ***Semnătura*** |
| Avizat: Director executiv | Iliescu Ștefan |  |  |
| Verificat: Director executiv | Iliescu Ștefan |  |  |
| Elaborat: Consilier | Letiția Ștefan |  |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| *Direcția Juridică/ Compartimentul Managementul Unităților de Asistență Medicală* | **29.03.2022** |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| **Cristina Ilinca** |  | | **Avizat** |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona Gaci | individual | | **Avizat** |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| **5** |  |  |  |